ઇમરાન ખાનના શપથગ્રહણ સમારોહમાં નવજોતસિંહ સિદ્ધુ સહિત સુનિલ ગાવાસ્કર અને કપિલદેવ ત્રણે પુર્વ ક્રિકેટરોને આમંત્રણ પાઠવ્યું હતું. પરંતું, સિદ્ધુ ન માત્ર સમારોહમાં હાજર રહ્યા પરંતું, વિવાદાસ્પદ કાશ્મીરના વડા મસૂદ ખાનની પાસે બેઠેલા પણ જોવા મળ્યા હતા. તો, પાકિસ્તાનના લશ્કરી વડાને આલિંગન આપતા પણ જોવા મળ્યા છે. નવજોતસિંહ સિદ્ધુએ પાકિસ્તાનમાં રાજનેતા તરીકે નહી પરંતું, મિત્રતા નિભાવવા શપથગ્રહણ સમારોહમાં હાજર રહ્યા હોવાનો એકરાર કર્યો છે. તો, બીજી તરફ ભારત પાકિસ્તાન સાથેના સંબંધ સુધારવા કોશીશ કરી નિકટતા લાવવા પ્રયાસ કરવાનો રાગ પણ આલાપ્યો છે. નવજોતસિંહ સિદ્ધુએ ખુનની હોળી ખેલવાનું બંધ કરી પ્યાર અને મહોબ્બત ફેલાવવા અપીલ પણ કરી છે.